Suri pianist ja muusikaõpetaja Leelo Kõlar
#000003
Pühapäeval lahkus meie hulgast 95-aastasena pianist, klaveripedagoog, muusikakriitik ja -publitsist ning klaveriõpikute koostaja Leelo Kõlar.
#000005
Kui 1956. aastal lubati viieliikmeliseks kasvanud Kõlarite perel Eestisse naasta, alustas Leelo Kõlar aktiivse muusikutegevusega. Leelo Kõlarist sai aastakümnete vältel sadade laste ja noorte teejuht suurde (klaveri)muusikasse nii tänu tema tööle klaveriõpetajana kui ka Eesti Filharmoonia mudilaskontsertide sarja juhi ja esinejana aastail 1986–1991. Aastatel 1956–1992 oli Leelo Kõlar G. Otsa nimelises Tallinna Muusikakoolis klaveriõpetaja ja pikaaegne klaveriosakonna juhataja. Aastatel 1990–1994 töötas Leelo Kõlar ka Soomes Ida-Helsingi muusikakoolis. Õpetajana oli Leelo Kõlar energiline, innustav, iseseisvatele lahendustele õhutav. Kõiges pidas ta oluliseks loomingulist lähenemist ning toetas improvisatsiooni ja omaloomingu osa pilliõppes.
#000008
Paralleelselt esines Leelo Kõlar kontsertpianistina, valmistades kuni 1970. aastate keskpaigani ette igal hooajal uue soolokava. Viimasega neist tuli Leelo Kõlar publiku ette 2017. aastal oma 90. sünnipäeva tähistamiseks.Leelo Kõlar on avaldanud klaveriõpetuse metoodika-alaseid kirjutisi, koostanud klaveriõpikuid, ning olnud paljude aastate jooksul hinnatud ja oodatud täienduskoolituste ja meistrikursuste läbiviija. Sagedasti osales ta ka erialakonkursside žüriis.
#000010
Leelo Kõlari elu jooksul koostatud klaveriõpikud on "Klaveriõpik" (kaasautor Riho Päts; 1975), "Algus – klaveriõpik algajatele" (1994), "Pianosta lentoon I–III" (kaasautor, Helsingi 1992–1995), "Väikesed klaveripalad lastele" (1996) ja "Klaverisõber" (2008) ning lastelaulikud "Aastaringis: mudilaste laulik" (1966), "Lastelaulud" (1989) ja "Muusikalised mängud" (1995).
#000011
Terase, heasoovlikult konstruktiivse ja värvikalt sõnastatud muusikakriitika paremiku koondas Leelo Kõlar 2017. aastal ilmunud kogumikku "Äraspidi tuultes". Oma isa elu ja pärandi väärtustamiseks pani ta kokku ülevaate "Riho Päts sõnas ja pildis" (1981) ning 2019. aastal (koos Inge Raudsepa ja Kristi Kiiluga) "Riho Päts ajapeeglis". 1999. aastal ilmus tema populaarne raamat "Klaverijutud". 2000. aastal tuli välja Leelo Kõlari sooloplaat "Ricordanza".
#000012
Paavo Piik: teatrid on kultuuriministeeriumi suhtes jõupositsioonil
#000026
Margit Mutso: Tallinna linnahallis on ruumi isegi rohkem kui ooperiteatril ja filharmoonial vaja
#000031
Galerii: Vanemuine saatis aasta ära traditsioonilise aastalõpuballiga
#000045